Pinsestævnet i Svenstrup er et af to verdensrangslisteløb i Nordjylland. Derfor valfarter hesteejere fra flere forskellige lande for at konkurrere i blandt andet tølt og galop. En af årets deltagere er Annika Skrubbeltrang fra Aalborg. Den 23-årige hestepige ligger pt. nummer fem på Danmarks rangliste. - Nu er jeg jo nordjyde, men jeg vil mene, at jeg har et rimelig højt niveau, siger Annika Skrubbeltrang. Og Annika viser da også sine evner fra start. I første del af kvalifikationen ender hun nummer 1 med et karaktergennemsnit på 6,431. - Jeg er tilfreds. Det var lidt varmt derude, så vi kunne godt have gjort det bedre, men tiden er ok. Annika og hesten Godi er derfor med i A-finalen, der afholdes 2. pinsedag omkring middag.

Opsummering:
167 islændinge og deres hesteglade ejere dyster i denne weekend til Svenstrups årlige Pinsestævne.